b'\n_START_ARTICLE_\nAvrahamas Icchakas Blochas\n_START_SECTION_\nBiografija\n_START_PARAGRAPH_\nGim\xc4\x97 1891\xc2\xa0m. Tel\xc5\xa1iuose, t\xc4\x97vas Josifas Leibas Blochas buvo miesto rabinas ir vienas i\xc5\xa1 Tel\xc5\xa1i\xc5\xb3 je\xc5\xa1ivos vadov\xc5\xb3, senelis Eliezer Gordon taip pat buvo miesto rabinas. B\xc5\xabdamas 35 buvo paskirtas dirbti \xc4\xaf Tel\xc5\xa1i\xc5\xb3 je\xc5\xa1iv\xc4\x85. 1928\xc2\xa0m. buvo i\xc5\xa1vyk\xc4\x99s \xc4\xaf JAV ie\xc5\xa1koti finansini\xc5\xb3 rem\xc4\x97j\xc5\xb3 Tel\xc5\xa1i\xc5\xb3 je\xc5\xa1ivai. 1929\xc2\xa0m. mirus t\xc4\x97vui ir vyresniam broliui atsisakius tapti miesto rabinu A. Blochas buvo paskirtas miesto rabinu._NEWLINE_1940\xc2\xa0m. sovietams okupavus Lietuv\xc4\x85 ir u\xc5\xbe\xc4\x97mus visus je\xc5\xa1ivos pastatus, A. Blochas i\xc5\xa1siunt\xc4\x97 visus mokinius \xc4\xaf aplinkinius miestus, kuriuose toliau vyko religin\xc4\x97s studijos. 1941\xc2\xa0m. liepos 16 d. buvo nu\xc5\xbeudytas kartu su savo mokiniais ir kitais rabinais. Trys A. Blocho dukterys i\xc5\xa1gyveno holokaust\xc4\x85 ir v\xc4\x97liau suk\xc5\xabr\xc4\x97 \xc5\xa1eimas JAV ir Izraelyje su i\xc5\xa1 Lietuvos kilusiais rabinais. Did\xc5\xbeioji dalis rabino u\xc5\xbera\xc5\xa1\xc5\xb3 ir knyg\xc5\xb3 buvo sunaikintos, bet i\xc5\xa1liko dalis jo mokini\xc5\xb3 u\xc5\xbera\xc5\xa1\xc5\xb3 ir artim\xc5\xb3j\xc5\xb3 i\xc5\xa1saugoti tekstai, kurie buvo i\xc5\xa1spausdinti knygose\xc2\xa0\xe2\x80\x93 Shiurei HaGrai Bloch ir Shiurei Daas.'